న్యూఢిల్లీ: ప్రధానమంత్రి నరేంద్రమోదీ ప్రతిష్టాత్మకంగా భావిస్తున్న ‘డిజిటల్ ఇండియా’ కార్యక్రమం కొందరు మోసగాళ్లకు వరంలా మారింది. ప్రజలకు కుచ్చుటోపీ పెట్టేందుకు రోజు రోజుకూ నకిలీ వెబ్సైట్లు పుట్టకొక్కుల్లా పెరుగుతున్నాయి. ఏకంగా ప్రధానమంత్రి పేరుతోనే ఈ మోసాలకు పాల్పడేందుకు ప్రయత్నించిన ఇద్దరు వ్యక్తులు సీబీఐకి పట్టుబడ్డారు. డిజిటల్ ఇండియా ప్రమోట్ చేస్తున్నాం.. ఐటీ కోర్సుల్లో చేరండి అంటూ ప్రజలనుంచి డబ్బు వసూలు చేస్తున్న ఓ వెబ్సైట్పై సీబీఐకి ఫిర్యాదు అందడంతో ఇది వెలుగులోకి వచ్చింది. www.nmcsm.in (Narendra Modi Computer Shaksharta Mission) పేరుతో ఈ దందా కొనసాగుతుండడంతో... ప్రధానమంత్రి కార్యాలయం సీబీఐకి ఫిర్యాదు చేసింది. ఉత్తరప్రదేశ్కి చెందిన అతుల్ కుమార్, జగ్మోహన్ సింగ్ అనే వ్యక్తులు ప్రధాని పేరును దుర్వినియోగం చేయడమే కాకుండా... నకిలీ వెబ్సైట్ నడుపుతూ ప్రజలను మోసగిస్తున్నట్టు ఫిర్యాదులో పేర్కొంది. వారిని అరెస్టు చేసి విచారించగా పలు ఆసక్తికర విషయాలు వెలుగు చూశాయి. సదరు ఇన్స్టిట్యూట్కు వారిలో ఒకరు  ప్రెసిడెంటుగా, మరొకరు సెక్రటరీగా తమను తామే చెప్పుకుంటున్నారు. తమకు ఢిల్లీలో ప్రధాన కార్యాలయం ఉందనీ.. దేశవ్యాప్తంగా పలు రాష్ట్రాల్లో బ్రాంచిలు కూడా ఉన్నాయని నమ్మబలికారు. చెల్లింపు విధానాన్ని కూడా నేరుగా డబ్బు కట్టకుండా డిమాండ్ డ్రాఫ్టుల రూపంలోనే చెల్లించాలని వీరు చెబుతారు. అంతేకాదు... తమకు పీఎస్టీఏ చట్టం కింద స్వతంత్ర సంస్థగా తమ ఇన్స్టిట్యూట్ రిజిస్టర్ అయిందని కూడా చెప్పడం విశేషం. అంతేనా... ఐఎస్వో ట్రేడ్ మార్కు సైతం తగిలించుకుని ప్రజలను బురిడీ కొట్టిస్తున్నట్టు తేలింది.
newdhilly: pradhaanamantri narendramodi pratishtaatmakamgaa bhaavistunna ‘disital india’ kaaryakramam kondaru mosagallaku varamla maarindi. prajalaku kuchutopi pettenduku roju rojuku nakili websitelu puttakokkulla perugutunnaayi. ekamgaa pradhaanamantri peruthone ee mosalaku palpadenduku prayatninchina iddaru vyaktulu cbik pattubaddaaru. disital india pramot chestunnam.. it korsullo cherandi antuu prajalanunchi dabbu vasulu chestunna oo websitepie cbik firyaadu andadamtho idhi veluguloki vachindi. www.nmcsm.in (Narendra Modi Computer Shaksharta Mission) paerutho ee danda konasagutundadamto... pradhaanamantri kaaryaalayam cbik firyaadu chesindi. uttarapradeshki chendina atul kumar, jagmohan sing ane vyaktulu pradhaani paerunu durviniyogam cheyadame kakunda... nakili website naduputuu prajalanu mosagistunnattu firyaadulo perkondi. vaarini arestu chesi vichaarinchagaa palu aasaktikara vishayaalu velugu chushayi. sadaru institutku vaarilo okaru  presidentugaa, marokaru secrataryga tamanu taame cheppukuntunnaru. tamaku dhilleelo pradhaana kaaryaalayam undanee.. desavyaaptamgaa palu rashtrallo braanchilu kuudaa unnaayani nammabalikaaru. chellimpu vidhaanaanni kuudaa nerugaa dabbu kattakunda demand draftula roopamlone chellinchaalani veeru chebutaaru. antekaadu... tamaku psta chattam kinda swatantra samsthagaa tama institute resister ayindani kuudaa cheppadam visesham. antena... iswo trade maarku saitam tagilinchukuni prajalanu buridy kottistunnattu telindi.